  Туспуктэм: Удмуртиысь тазалыкез утёнъя министерстволэн пресс-службаез Майя Бывальцева Вотка ёрос эмъюртлэн лэсьтӥськись поликлиникаяз туала цифровой рентген-аппарат пуктыны кутскизы. Матысь дыре маммограф, кык УЗИ-аппаратъёс, ЛОР-комбайн, физиолеченилы тӥрлык вуоз. Со сярысь Удмуртиысь тазалыкез утёнъя министерстволэн пресс-службаез ивортӥз. Поликлиникалэн 4 этажъем юртэз вань туала куронъёслы тупалоз. Нырысетӥ этажын рентген-кабинет, хирурги ёзэт ужалозы, озьы ик паласькись лек вирус инфекциосын черлам муртъёс понна нимаз пыронэн «горд зона» радъяны чакламын. Кыкетӥ этаже терапевтъёс интыяськозы, куинетӥяз – сюбег ӧръёсъя ӧнерчиос. Та дыре юрт ог 80 процентлы дась. « Буян, ӧсъёс пуктон ужъёс мыно, вӧлдэтъёсты лэсьто, сантехникаез юнмато. Юртлэн котыраз асфальт вӧлдо но будосъёс мертто. Та дыре объекытн 100 пала адями ужа. Объектэз дыраз вуттон понна ваньмыз лэсьтӥське » Михаил Рылов, лэсьтӥськон огазеяськонын ужась Ватсалом, выль эмъюртэз пуктон «Здравоохранение» йӧскалык ӵектосъя мынэ. Тодэ вайытом, 2022-тӥ ар пумозь Можгаын нылпи поликлиникаез пуктон ужъёсты йылпумъяны чаклало. Нош 2023-тӥ арын Сарапулын выль поликлинка пуктонэз кутскыны малпало. Тегъёс: Удмуртия эмъяськонниос тӥрлык Вотка  